Rozsudok Všeobecného súdu z 26. novembra 2025 – Lavrentiadis/EUIPO – Dalli-Werke (DALL)
(vec T-515/24)1
„Ochranná známka Európskej únie – Námietkové konanie – Prihláška slovnej ochrannej známky Európskej únie DALL – Staršia slovná ochranná známka Európskej únie DALLI – Relatívny dôvod zamietnutia – Pravdepodobnosť zámeny – Článok 8 ods. 1 písm. b) nariadenia (EÚ) 2017/1001“
Jazyk konania: angličtina
Účastníci konania
Žalobca: Lavrentios Lavrentiadis (Atény, Grécko) (v zastúpení: E. Tsakiri, advokátka)
Žalovaný: Úrad Európskej únie pre duševné vlastníctvo (v zastúpení: T. Klee, splnomocnený zástupca)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Dalli-Werke GmbH & Co. KG (Stolberg, Nemecko) (v zastúpení: U. Lüken, advokát)
Predmet veci
Žalobca sa žalobou podľa článku 263 ZFEÚ domáha zrušenia a zmeny rozhodnutia druhého odvolacieho senátu Úradu Európskej únie pre duševné vlastníctvo (EUIPO) zo 6. augusta 2024 (vec R 2552/2023-2).
Výrok rozsudku
Žaloba sa zamieta.
Lavrentios Lavrentiadis znáša vlastné trovy konania a je povinný nahradiť trovy konania, ktoré vynaložila Dalli-Werke GmbH & Co. KG.
Úrad Európskej únie pre duševné vlastníctvo (EUIPO) znáša vlastné trovy konania.
____________
1 Ú. v. EÚ C, C/2024/7040, 2.12.2024.